**Noteikumu projekta**

**„Grozījums Ministru kabineta 2006.gada 9.maija noteikumos Nr.370 „Pirmsmuitošanas darbību noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Muitas likuma 4.panta trešā daļa. |
|  2. | Pašreizējā situācija un problēmas | Ministru kabineta 2006.gada 9.maija noteikumu Nr.370 „Pirmsmuitošanas darbību noteikumi” (turpmāk - MK noteikumi Nr.370) 11.2.apakšpunkts nosaka, ka, lai saņemtu atļauju preču pagaidu uzglabāšanas vietas turēšanai (turpmāk – atļauja), Valsts ieņēmumu dienestā cita starpā jāiesniedz dokumenti, kas apliecina, ka preču pagaidu uzglabāšanas vieta atrodas tās personas īpašumā, kura pieprasa atļauju vai kurai uz attiecīgo teritoriju ir nomas tiesības, kas reģistrētas zemesgrāmatā. Šobrīd rodas situācijas, ka atsevišķie komersantam ar telpas vai teritorijas īpašnieku ir noslēgti nomas līgumi, kas, saskaņā ar līgumos ietvertajiem nosacījumiem, jāpārslēdz katru gadu, līdz ar to katru gadu nomas tiesības jāpārreģistrē Zemesgrāmatā, kas komersantiem sagādā papildus administratīvo slogu un izdevumus, kā arī būtiski kavē komercdarbības veikšanu.Nomas līguma ierakstīšana Zemesgrāmatā nozīmē, ka nomnieks vai īrnieks iegūst lietu tiesību, kas ir spēkā arī pret trešajām personām un, ka nomas līguma slēgšana un tajā ietvertie nosacījumi un saistības ir tikai līgumslēdzēju pušu atbildība, līdz ar to nomnieka brīva griba ir izlemt, vai konkrētais līgums ir ierakstāms Zemesgrāmatā un šis jautājums nav jāregulē ar Ministru kabineta noteikumiem.Zemesgrāmatas mērķis ir nodrošināt lietu tiesību publicēšanu un viens no svarīgākajiem Zemesgrāmatu principiem ir princips, kura mērķis ir nodrošināt trešo personu, tostarp valsts iestāžu (šajā gadījumā valsts ieņēmumu dienesta) interešu aizsardzību. Šajā gadījumā, paredzot, ka nomas tiesības nav jānostiprina Zemesgrāmatā, tik un tā tiek nodrošinātas Valsts ieņēmumu dienesta intereses, jo izsniedzot atļauju, Valsts ieņēmumu dienests pārliecinās par preču uzglabāšanas vietas atbilstību, vai tā ir norobežota, vai Valsts ieņēmumu dienests spēs nodrošināt preču pagaidu uzglabāšanas vietā uzglabājamo preču muitas kontroli, vai šai vietai tiek nodrošināta apsardze, vai preču uzglabātājs nodrošinās preču uzskaiti preču pagaidu uzglabāšanas vietā un citus nosacījumus. Minētajā jautājumā Valsts ieņēmumu dienesta interesēs ir kontrolēt preču pagaidu uzglabāšanas vietā novietoto preci. Ja Valsts ieņēmumu dienesta konstatē, ka kāda no prasībām netiek nodrošināta vai vairs netiek nodrošināta, attiecīgi netiek izsniegta vai tiek apturēta vai anulēta atļauja. Lai persona, kurai ir nomas tiesības uz preču pagaidu uzglabāšanas vietu varētu nodrošināt minētās Valsts ieņēmumu dienesta prasības, viņa var izvēlēties, nostiprināt vai nenostiprināt savas nomas tiesības Zemesgrāmatā, taču šis nosacījums nav jāparedz kā pienākums Ministru kabineta noteikumos.Saskaņā ar regulas Nr.2913/92 51.pantu preces pagaidu uzglabāšanā atļauts glabāt vienīgi muitas iestāžu atļautās vietās un šo iestāžu noteiktā kārtībā.  |
|  3. | Saistītie politikas ietekmes novērtējumi un pētījumi | Nav attiecināms |
|  4. | Tiesiskā regulējuma mērķis un būtība | Noteikumu projekts vairs neparedz pienākumu komersantam tiesības uz attiecīgo pagaidu uzglabāšanas vietu reģistrēt zemesgrāmatā, līdz ar to komersanti varēs izvēlēties, vai nomas līgumu nostiprināt vai nenostiprināt Zemesgrāmatā, šī prasība vairs nebūs noteikta Ministru kabineta noteikumos kā obligāta. |
|  5. | Projekta izstrādē iesaistītās institūcijas | Valsts ieņēmumu dienests |
|  6. | Iemesli, kādēļ netika nodrošināta sabiedrības līdzdalība | Informācija par noteikumu projekta izstrādi tika ievietota Finanšu ministrijas mājas lapā. |
|  7. | Cita informācija | Nav. |
| **II. Tiesību akta projekta ietekme uz sabiedrību** |
| 11. | Sabiedrības mērķgrupa | Projekta mērķgrupa ir tie komersanti, kas ir saņēmuši vai nākotnē saņems atļauju preču pagaidu uzglabāšanas vietas turēšanai.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
|  3. | Tiesiskā regulējuma finansiālā ietekme | Nav attiecināms |
|  4. | Tiesiskā regulējuma nefinansiālā ietekme | Nav attiecināms |
|  5. | Administratīvās procedūras raksturojums | Nav attiecināms |
|  6. | Administratīvo izmaksu monetārs novērtējums | Nav attiecināms |
|  7. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts ieņēmumu dienests. |
|  2. | Projekta izpildes ietekme uz pārvaldes funkcijām | Nav attiecināms. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
|  6. | Cita informācija | Nav. |

**Anotācijas III, IV, V un VI sadaļa– projekts šīs jomas neskar.**

Finanšu ministrs A.Vilks

07.04.2011. 11:37

640

M.Munča

67095559, Marika.Munca@fm.gov.lv